钦定古今图书集成/明伦汇编/氏族典/第521卷 > 薛廷老
## 钦定古今图书集成/明伦汇编/氏族典/第521卷 > 薛廷老

按《唐书薛存诚传》：“存诚子廷老，字商叟，及进士第，谠
正有父风，宝历中为右拾遗。敬宗政日僻，尝与舒元
褒、李汉入阁论奏，中人切齿，出为临晋令。文宗立，召
为殿中侍御史，拜翰林院学士。开成三年，迁给事中。
在公卿间，偘偘不干虚誉，推为正人。卒赠刑部侍郎。
子保逊，第进士，擢累给事中。保逊子昭纬，乾宁中至”
礼部侍郎。性轻率，坐事贬磎州刺史。